Sterling (pistolenn-vindrailher)

KinnigBroDoarePistolenn-vindrailherMont en-droTennata dre argilMunisionoù9 × 19 mm Parabellum.30 Carbine.40 S&W.45 ACP (Paws ZX)7,62 × 51 mm NATO (kentpatrom)IjinourGeorge William PatchettBloavezh krouidigezh1944ProduerSterling Armaments Co.Mare produiñ1953-1988Niver produetWar-dro 400.000Mare implij1953 – dibenn ar bloavezhioù 1980 (Rouantelezh-Unanet)Perzhioù teknikelMas (hep kartouchenn)2,7 kgHirder686 mmHirder ar c'hanol196 mmLusk-tennañ550 tenn/mnHed-tenn efedus200 m50- 100 m gant ur reduer-sonEndalc'hKarger fiñv ront 34 c'hartouchennKarger fiñv 32 pe 50 kartouchenn ar STEN hag al LanchesterAdstummoùL2A1L2A2L2A3L34A1 (reduer-son)Sterling Mark 6 (polis)Sterling Mark 7 (harzlammerien)C1 (Kanada)SAF Carbine A1 ha 2A1 (stummoù e servij e arme India)LezennRummad e Bro-C'hallA
Al Lanchester zo ur bistolenn-vindrailher saoz produet etre 1953 ha 1988, gant ar Sterling Armaments Company. Implijet e voe e-pad un daou-ugent vloaz bennak gant ar British Army.

 Istor ha deskrivadur 
Goude an Eil Brezel-bed e klaskas ar British Army ur bistolenn-vindrailher nevez evit kemer plas ar STEN. Adalek 1947 e amprouas armoù disheñvel, en o zouez unan breouet gant an ijinour George William Patchett e miz Eost 1942, kambret e 9 mm Parabellum, dezhañ modoù tennañ damaotomatek hag aotomatek LEROY Thompson, The UK's Sterling Submachine Gun Part 1: Historical Lookback, FireArms News, 12/08/2024 (lennet d'ar 25/06/2025).
E 1953 eo hemañ a voe choazet da vat gant arme Breizh-Veur, dindan an anv L2A3. Ur sistem tennata dre argil en doa, ur c'houch reolius etre 50 ha 200 metr, hag ur stagell evit ur vaionetez e penn e ganol. Gellet a rae degemer kargerioù ar STEN pe al Lanchester. Fiziaploc'h hag a galite gwelloc'h evit ar STEN e oa McNAB Chris, Armes à feu Encyclopédie visuelle, L'Imprévu, 2022, p. 224-225.

 Implij 
War-dro 400.000 skouerenn eus ar Sterling a voe produet. Un arm priziet e oa e arme Breizh-Veur abalamour d'e vent vihan ha d'e resisted. Ur stumm dezhañ ur reduer-son a voe savet adalek 1967 evit nerzhioù ispisial ar British Army POPENKER Maxim, Sterling L2 L34, Modern Firearms (lennet d’ar 25/06/2025), hag ur stumm eus an arm a voe produet adalek 1958 gant arsanailh Long Branch e Kanada, evit arme ar vro, dindan an anv C1 BOILEAU John, C1 Submachine Gun, The Canadian Encyclopedia, 02/08/2024 (lennet d'ar 24/06/2025). Ezporzhiet e voe ar Sterling en un 70 vro bennak. Skouerennoù anezhi a servijas betek brezel ar Pleg-mor en arme vreizhveurat This Old Gun: L2A3 Sterling SMG, American Rifleman, 20/05/2020 (lennet d'ar 25/06/2025).

 Er sevenadur 
Ar Sterling hag hec'h adstummoù a c'haller gwelet e meur a film, en o zouez Bloody Sunday (2002). Gellet a raer implijout anezhi er choari video World of Guns: Gun disassembly Sterling SMG, IMFDB (lennet d'ar 25/06/2025).

 Gwelet ivez 
 STEN
 Lanchester

 Levrlennadur 
  EDMISTON James, HOWROYD David, LAIDLER Peter, A History of the Small Arms made by the Sterling Armament Company: Excellence in Adversity, Pen and Sword Military, 2020, 336 p., ISBN 978-1526773302
  HOWROYD David, LAIDLER Peter, Guns of Dagenham: Lanchester,Patchett,Sterling, Collector Grade Publications, 1996, 336 p., ISBN 978-0889352049
  MOSS Matthew, The Sterling Submachine Gun, Osprey Publishing, 2018, 80 p., ISBN 978-1472828088

 Daveennoù 

Rummad:Pistolennoù-mindrailher
Rummad:Armoù ar Rouantelezh-Unanet
Rummad:Armoù Brezel Korea